Hiniv on bet é vale e-kostez ar Skorf, tostik-tra doch Kerdual. Dan niver a heol a oa e vehe bet peched chom er gêr ! Ha setu me neuze é krogiñ dre ur prad bras, lan a banez, aour-e-dal, pikris, karotez, ... Setu, àr ar vinotenn (rak bourriñ a ra ag an tachadoù un tamm  dizolo), ur blantenn vihan get bokedoù, ur brav a liv roz dezhe (rose bonbon a vez lâret e galleg !), int a ra pennoù èl-se. Anvet int Centaurium umbellatumha kavet e vezont un tamm e pep lech er pradoù kentoch sech, met james a-bratelladoù. Talvout a ra ar boan sellet doch ar boked get ul loupenn; ar staminennoù (ar goafioù) a zo razh tortiset, un tamm èl skornennoù mod Italia ! Hag ar pistil (an dared) daoubennek neo ket vil naket, hañval doch ur spoueennig. 